Daerah Siburan

Daerah Siburan ialah sebuah daerah dan bekas daerah kecil di negeri Sarawak Bumi Kenyalang, Malaysia. Ia adalah sebahagian daripada Bahagian Serian yang merangkumi Serian, Siburan, Balai Ringin dan Tebedu. Sebelum ini, Daerah Kecil Siburan merupakan daerah kecil dalam Bahagian Kuching, Sarawak dan kini menjadi daerah penuh pada 2021. Majoriti penduduk yang tinggal di daerah ini ialah beretnik Bidayuh.

Pekan pentadbiran bagi daerah ini ialah Siburan. Daerah Siburan mempunyai keluasan lebih/kurang . Jumlah penduduk yang tinggal di Daerah Siburan ialah seramai 72,148 orang dengan kepadatan 200 orang perkilometer persegi pada tahun 2015 yang dikategorikan sebagai taburan penduduk yang padat.

Sejarah 
Sebelum daerah kecil ini dibawah pentadbiran Bahagian Serian, ia terletak di bawah seliaan Bahagian Kuching. Pada 1 Oktober 2015, daerah kecil Siburan dipisahkan sepenuhnya dari Bahagian Kuching dan ia akan berada dibawah Bahagian Serian yang juga merupakan peristiwa sejarah bagi daerah kecil ini. Sebanyak 25 kampung di bawah daerah kecil ini akan berada di bawah pentadbiran Bahagian Serian iaitu Kampung Sentah, Masaan, Sungai Duuh, Tijirak, Siga, Sinjok, Mundai, Maang, Sungai Riset, Skuduk, Plaman Payang, Chupak, Duras, Beradau, Prutan, Sebanyis, Tabuan Rabak, Pulau Kandis, Menjau, Patung, Kerumboi, Kuang- Toop, Batu Gong Baru, Batu Gong Lama dan Jawa Gunda. Manakala 32 kampung lagi akan kekal dalam Bahagian Kuching namun berada di bawah pentadbiran Daerah Kecil Padawan.

Status 
Siburan merupakan bekas daerah kecil dibawah seliaan Daerah Serian. Terdapat juga cadangan untuk Siburan dinaik taraf dari daerah kecil ke daerah penuh. Ia disebabkan oleh penduduknya mencecah 100,000 orang. Siburan juga memerlukan Pusat Transformasi Luar Bandar yang akan memberi kemudahan kepada komuniti setempat di sini untuk memperoleh perkhidmatan yang disediakan oleh jabatan kerajaan. Pada November 2021, Daerah Kecil Siburan telah diangkat menjadi daerah penuh yang telah diiktiraf oleh kerajaan di mana ia diumumkan oleh Ketua Menteri, Datuk Patinggi Abang Johari Tun Openg. Keputusan itu dibuat oleh kabinet negeri dalam usaha untuk memberikan perkhidmatan yang baik di dua kawasan yang terletak di pentadbiran Bahagian Serian.

Iklim 
Siburan memiliki cuaca iklim khatulistiwa (Af) yang dimana taburan hujan lebat sepanjang tahun. Purata suhu ialah . Bulan Mei merupakan bulan yang paling panas di Siburan dengan suhu mencecah . Bulan Januari pula dikategorikan sebagai bulan yang paling kurang panasnya dengan .

Pentadbiran 
Daerah Siburan secara rasmi dipecahkan kepada 47 kampung yang dimana setiap kampung mempunyai seorang ketua kaum; tuai rumah atau pengerusi Jawatankuasa Kemajuan dan Keselamatan Kampung (JKKK). Daerah Kecil Siburan ditadbirkan sepenuhnya oleh Majlis Daerah Siburan. Daerah Siburan diketuai oleh seorang Pegawai Pentadbiran Sarawak (SAO) iaitu Ranum Bari. Daerah Siburan mempunyai satu daerah kecil iaitu, Daerah Kecil Balai Ringin.

Rujukan

Pautan luar 
 Pentadbiran Bahagian Serian. Dicapai pada 22 Mei 2021.

Siburan
Bekas daerah kecil di Sarawak